Edellinen asennus ei ole onnistunut täydellisesti. Näin voi tapahtua, jos Internet-yhteydessä on häiriöitä tai yhteys katkeaa lataamisen aikana. Asennusohjelma voi yrittää jatkaa asennusta viimeisestä onnistuneesti ladatusta kohdasta alkaen.

Jos valitset Jatka asennusta, asennusohjelma käyttää asennuksessa edellisen asennuksen asetuksia ja yrittää jatkaa asennusta viimeisestä onnistuneesti ladatusta tai asennetusta osasta alkaen.


Jos valitset Asenna - Normaali asennus, asennusohjelma asentaa selaimen ja ne osat, joita yleisimmin tarvitaan Web-sivujen katselussa. Jos käytät asennusohjelmaa Internet-palveluntarjoajan tai yrityksen intranetin kautta, verkon järjestelmänvalvoja on saattanut lisätä asennukseen osia, joita suositellaan tai tarvitaan Internet-palvelujen käyttämiseksi.

Jos valitset Asenna - Vähimmäisasennus tai mukauta selainta -vaihtoehdon, asennusohjelma tuo näyttöön ikkunan, jossa voit valita Internet Explorerin ja Internet-työkalujen asennuskansion, valita asennettavat osat ja lukea kunkin osan kuvauksen.

Jos tarvitset myöhemmin lisäosia Web-kohteiden katseluun tai näyttämiseen, ohjelma kehottaa sinua lataamaan osat sitä mukaa, kun tarvitset niitä. Voit myös asentaa lisäosia milloin tahansa ilman, että sinun tarvitsee asentaa uudelleen koko Internet Exploreria tai kaikkia Internet-työkaluja.


Osien asennusnäytössä voit valita Internet Explorerin ja Internet-työkalujen asennuskansion ja asennettavat osat.

Kun valitset Vähimmäisasennus-, Normaali asennus- tai Täydellinen asennus -vaihtoehdon, luettelossa näkyvät ne osat, jotka kuuluvat valitsemaasi asennustapaan. Jos valitset tai poistat osia tästä luettelosta, asennustavaksi tulee Mukautettu asennus.

Saat osan kuvauksen näkyviin napsauttamalla osan nimeä luettelossa. Jos jokin luettelossa oleva osa näkyy lihavoituna, tämän osan viimeisin versio on jo asennettu tietokoneeseesi. Jos osa näkyy himmennettynä, tietokoneeseesi on jo asennettu osasta versio, joka on uudempi kuin luettelossa näkyvä versio.

Huomautus  Valitsemalla Lisäasetukset voit säilyttää Internet Explorerin edellisen version, ladata tiedostot asentamatta niitä nyt ja säilyttää nykyiset Web-sivujen, Internet-osoitteiden ja multimediatiedostojen kytkentää koskevat asetukset.


Latausvaihtoehdot-ikkunassa voit määrittää kansion, johon haluat ladata asennustiedostot. Tiedostot voidaan ladata tietokoneessasi tai verkkoasemassa olevaan kansioon.

Voit myös valita käyttöjärjestelmän (esimerkiksi Windows Millennium Edition), jota haluat käyttää. Oletusarvon mukaan asennusohjelma valitsee sen käyttöjärjestelmän, joka on tällä hetkellä käytössä tietokoneessasi. Jos kuitenkin lataat asennustiedostot verkkoasemaan, sinun on ladattava tiedostot sitä käyttöjärjestelmää varten, jossa Internet Exploreria ja Internet-työkaluja käytetään.


Asennusohjelma voi ladata tiedostot useista eri Internet-sivustoista. Oletusarvon mukaan asennusohjelma valitsee alueen järjestelmän aluekohtaisten tietojen ja Windowsin käytössä olevan version mukaan.

Jos asennusohjelma ei pysty muodostamaan yhteyttä ensin valittuun sivustoon, se yrittää muodostaa yhteyden toisiin samalla alueella oleviin sivustoihin.

Varmista, että saat käyttämälläsi Web-selaimella yhteyden Internetiin, yrittämällä luoda yhteys osoitteeseen http://www.microsoft.com/ tai järjestelmänvalvojan latauspalvelimeen.


Asennuksen jatkaminen ei onnistu, sillä levytila ei riitä valittuun asennukseen.

Jos olet valinnut Internet Explorerin tai Internet-työkalujen asennuksen (etkä vain lataa tiedostoja tietokoneeseen), asennusohjelma tarvitsee levytilaa sekä asennustiedostojen lataamiseen että asennuksen suorittamiseen.

Lisätietoja levytilan vapauttamisesta on Windowsin ohjeessa Vapaa levytila, lisääminen -kohdassa. Voit myös muuttaa asennusohjelman asetuksia siten, että asennusohjelma vain lataa asennustiedostot, ja asentaa sitten Internet Explorerin ja Internet-työkalut johonkin toiseen asemaan.


Asennusohjelma ei voi tallentaa varmistuskopiota aikaisemman kokoonpanon tiedoista. Voit jatkaa asennusta, mutta et voi poistaa Internet Exploreria tai Internet-työkaluja tietokoneesta sen jälkeen, kun asennus on päättynyt.


Asennusohjelma on havainnut, että tietokoneen asennuskansiosta puuttuu tiedostoja. Nämä tiedostot ovat voineet jäädä kopioimatta silloin, kun asennustiedostoja kopioitiin toisesta järjestelmästä, tai tiedostot on voitu poistaa vahingossa.


Windowsin järjestelmätiedostoja päivitetään. Tarvitset järjestelmänvalvojan oikeudet asennuksen loppuun saattamiseksi. Jos sinulla ei ole näitä oikeuksia, kysy lisätietoja asentamisesta järjestelmänvalvojalta.


Asennusohjelma yritti muodostaa yhteyden useisiin eri sivustoihin Internet Explorerin ja Internet-työkalujen asentamista varten, mutta yhteyden muodostaminen ei onnistunut verkko-ongelmien vuoksi. Yritä asentamista uudelleen vähemmän ruuhkaisena aikana, kuten aikaisin aamulla tai myöhään illalla.

Vika saattaa olla myös käyttämäsi Internet-palveluntarjoajan yhteyksissä.

Kun pystyt jälleen muodostamaan Internet-yhteyden, valitse Jatka asennusta, jolloin asennus jatkuu siitä, mihin se keskeytyi edellisellä kerralla.


Sinulla on oikeat asennustiedostot, mutta asennus epäonnistui. Sulje kaikki muut ohjelmat ja käynnistä asennusohjelma uudelleen. Jos tämä ei auta, ota yhteyttä Microsoftin tuotetukeen.


Joidenkin osien asennus ei onnistunut. Tarkista asennettujen tiedostojen luettelo, jotta voit määrittää, haluatko käynnistää Internet Explorerin nyt. Jos Internet Exploreria ei voi suorittaa oikein tai haluat asentaa lisäominaisuuksia, suorita asennusohjelma uudelleen. Asennusohjelma yrittää asentaa kohteet, joita ei ole asennettu oikein.

Joidenkin osien asentaminen ei ehkä onnistunut, koska levytilaa ei ole tarpeeksi tai koska tiedostojen lataamisessa tapahtui virheitä. Lisäksi joidenkin osien asentaminen oikein vaatii sen, että myös niihin liittyvien muiden osien asentaminen on onnistunut.


Käyttöoikeussopimus on hyväksyttävä tai hylättävä ennen asennuksen jatkamista. Jos et hyväksy sopimusta, asennusohjelma sulkeutuu. Kumpikaan vaihtoehto ei ole oletusarvo, joten ennen Seuraava-painikkeen valitsemista on valittava jompikumpi vaihtoehto.


Välityspalvelin toimii suojamuurina sisäisen verkon (intranetin) ja Internetin välillä. Välityspalvelimen ansiosta Internetin käyttäjät eivät voi selvittää paikallisverkkoosi tai tietokoneeseesi liittyviä luottamuksellisia tietoja. Asennusohjelma ei ehkä ole pystynyt selvittämään käyttämiäsi välityspalvelinasetuksia.

Valitse Muodosta yhteys välityspalvelimen kautta, jos haluat määrittää, että haluat luoda yhteyden Internetiin lähiverkon (LAN) välityspalvelimen kautta.

Osoite-kohtaan voit kirjoittaa sen välityspalvelimen osoitteen, jota haluat käyttää muodostaessasi yhteyden Internetiin.

Portti-kohtaan voit kirjoittaa sen välityspalvelimen portin numeron, jota haluat käyttää muodostaessasi yhteyden Internetiin. Välityspalvelimet käyttävät usein porttia numero 80.


Käyttämistäsi asennustiedostoista puuttuvat ne tiedostot, joita tarvitaan valitsemasi osan (tai osien) asennuksessa.

Silloin kun asennustiedostot ladattiin, valittuina oli vähemmän osia kuin nyt. Ohjelma latasi vain ne tiedostot, joita tarvitaan silloin valittuina olleita osia varten. Jos pääset Internetiin, voit ladata tarvittavat lisätiedostot.

Jos haluat asentaa kaikki valitsemasi osat ja jos pääset Internetiin, valitse Kyllä.

Jos et pääse Internetiin, valitse Ei. Poista sitten joidenkin valitsemiesi osien valintaruutujen valinta ja yritä uudelleen. Jos haluamiesi osien asentaminen ei vieläkään onnistu, pyydä järjestelmänvalvojaa selvittämään osien saatavuus tai pyydä, että järjestelmänvalvoja määrittää puuttuvat osat saataville.


Asennusohjelma ei voinut asentaa tarvittavia tiedostoja. Syynä tähän voi olla, että käyttämäsi Internet-sivusto on ruuhkainen, Internet-yhteys on hidas tai yhteys Internet-palveluntarjoajaan on katkennut.

Yritä muodostaa yhteys myöhemmin ajankohtana, jolloin Internet-sivusto ei ole yhtä ruuhkainen ja yhteys toimii paremmin.


Jos haluat käyttää muita ohjelmia Web-sivuja, Internet-osoitteita tai multimediasisältöä varten, valitse Ei tiedostotyyppien kytkentää -valintaruutu. Voit silti avata tiedostoja niillä ohjelmilla, joihin kyseiset tiedostot on yleensä kytketty, avaamalla ensin ohjelman ja avaamalla tiedoston sitten ohjelman sisältä.

Jos haluat vain ladata valitsemiesi osien asennuksessa tarvittavat tiedostot ja suorittaa asennuksen loppuun myöhemmin, valitse Vain lataaminen -valintaruutu. Tällöin voit suorittaa asennusohjelman myöhemmin tietokoneessasi ja asentaa osat ilman, että sinun täytyy olla yhteydessä Internetiin.


Asennusohjetiedoston hakeminen ei onnistu, sillä yhteyden luominen latauspaikkaan tai järjestelmänvalvojan latauspalvelimeen ei onnistu. Tämä saattaa johtua tietokoneen virheellisistä välityspalvelinasetuksista, Internetin ruuhkaisuudesta tai käyttämäsi Web-selaimen häiriöistä.

Varmista, että saat käyttämälläsi Web-selaimella yhteyden Internetiin, yrittämällä luoda yhteys osoitteeseen http://www.microsoft.com/ tai järjestelmänvalvojan latauspalvelimeen.